《麻姑山诗》
宋代·吕南公

仙山古秀拔，百里见遭匝。楼殿出其中，鼓钟日镗鞳。

𠴳𠴳云间鹤，下取芝菌噆。道人锄药归，月色满畚锸。

夜眠依松槛，清思逼睡榻。起咏步虚声，倾觞煮蔬甲。

事有属外念，寄之以评商。何由使我心，浩浩上羲皇。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。